**ПОВЕРИОЦИМА ДРУШТВА**

Поштовани,

Одредбама Закона о привредним друштвима, привредно друштво које приступа спровођењу статусне промене дужно је да о истој писаним путем обавести све познате повериоце друштва који према друштву које спроводи статусну промену имају, на дан објаве Нацрта Уговора о статусној промени, потраживање у износу од 2.000.000,00 динара и више.

У том смислу обраћамо вам се поводом спровођења статусне промене привредног друштва Предузеће за производњу и промет Индустрија меса Матијевић друштво са ограниченом одговорношћу Нови Сад, мб: 08588759, Руменачки пут бр. 86.

Планираном статусном променом део основног капитала, имовине и обавеза привредног друштва Предузеће за производњу и промет Индустрија меса Матијевић друштво са ограниченом одговорношћу Нови Сад, као Друштва преносиоца, издвојиће се и пренети на новo друштвo – МПЗ Аграр два друштво са ограниченом одговорношћу Нови Сад, Руменачки пут бр. 86, као Друштво стицаоца, уз смањење основног капитала Друштва преносиоца.

Циљ статусне промене издвајања уз оснивање је да се део имовине Друштва преносиоца, Индустрије меса Матијевић друштво са ограниченом одговорношћу Нови Сад којој је основна делатност 1011-прерада и конзервисање меса, а коју чине права по основу удела у друштвима која су повезана правна лица, овом статусном променом издвоји и пренесе на новоосновано друштво - МПЗ Аграр два друштво са ограниченом одговорношћу Нови Сад, којој ће основна делатност бити 0111- гајење жита (осим пиринча), легуминоза и уљарица, чиме би се у систему извршило груписање правних лица која имају исту делатност.

Основни капитал који се овом статусном променом преноси са Друштва преносиоца на новонастало друштво које настаје извдајањем је новчани капитал у износу од 10.000.00 динара, те са за износ од 10.000,00 динара смањује основни капитал друштва Преносиоца.

Привредно друштво Индустрија меса Матијевић друштво са ограниченом одговорношћу Нови Сад преноси на на друштво МПЗ Аграр два друштво са ограниченом одговорношћу Нови Сад имовину у вредности од 7.152.378.690,87 динара, и обавезе у висини од 413.433.499,50 динара.

Део основног капитала, имовине и обавеза Друшва преносиоца који се овом статусном променом преноси на Друштво које настаје издвајањем утврђен је деобним билансом који је саставни део Плана поделе.

Чланови Друштва преносиоца: Петар Матијевић са 70% удела и Зора Матијевић са 30% удела постају чланови Друштва које настаје издвајањем са истим уделима у новооснованом друштву.

Почев од дана 30.11.2018. године трансакције Друштва преносиоца сматрају се у рачуноводствене сврхе трансакцијама обављеним у име Друштва којe настајe издвајањем.

Даном регистрације статусне промене део имовине прелази на ново друштво а текуће обавезе,потраживања и дуговања Друштва преносиоца које су настале до дана регистрације статусне промене у Регистру привредних субјеката Агенције за привредне регистре , остају Друштву преносиоцу.

Друштво преносилац наставља да постоји,обављајући претежну и друге делатности.

Повериоци Друштва преносиоца имају право да захтевају испуњење обавезе коју је према њима имало ово друштво до дана спровођења статусне промене, а Друштво које настаје издвајањем, за обавезе према трећим лицима, настале у пословању од дана регистрације статусне промене, одговарају целокупном имовином која им је пренета статусном променом.

ИМ Матијевић доо

\_\_\_\_\_\_\_\_\_\_\_\_\_\_\_\_\_\_\_\_\_\_\_

директор, Бранка Грубор